Cei doi angajați răniți grav pe platforma Petromidia, transferați la o clinică din Germania. .
Bărbații au fost transferați cu o aeronavă C-27J Spartan a Forţelor Aeriene Române. Echipa medicală care monitorizează pacienții pe timpul zborului este formată din specialiști din cadrul UPU-SMURD București și Ministerului Apărării Naționale. Aeronava a decolat din Baza 90 Transport Aerian luni, în jurul orei 11.00.
Cei doi pacienți cu arsuri grave după explozia de la rafinăria Petromidia, din Năvodari, au fost duși, luni, la o clinică din Offenbach, Germania, cu o aeronavă C-27J Spartan a Forţelor Aeriene Române.Aeronavă C-27J Spartan a Forţelor Aeriene Române, configurată pentru misiuni medicale, a realizat, luni, o misiune umanitară în Germania, pe ruta Otopeni – Offenbach – Otopeni, pentru transportul, în regim de urgență, a celor doi pacienți care au suferit arsuri în explozia de la Rafinăria Petromidia.Echipa medicală care monitorizează pacienții pe timpul zborului este formată din specialiști din cadrul UPU-SMURD București și Ministerului Apărării Naționale.Misiunea a fost aprobată de ministrul apărării naţionale, Nicolae-Ionel Ciucă, în urma solicitării Departamentului pentru Situaţii de Urgenţă din cadrul Ministerului Afacerilor Interne.Aeronava a decolat din Baza 90 Transport Aerian luni, în jurul orei 11.00.Sursa: MApNMedicii Spitalului de Urgență Floreasca, unde au fost îngrijiți cei doi pacienți cu arsuri în urma exploziei de la rafinăria Petromidia, din Năvodari, și-au dat acordul pentru transferul în străinătate, iar premierul Florin Cîțu a anunțat că se încearcă transportul pacienților la o clinică din străinătate, cel mai probabul luni. Cei doi au arsuri pe aproximativ 35% din suprafața corpului."Pe toată durata tratamentului, precum și ulterior, în recuperare, suntem alături de colegii noștri, atât de cei doi care au plecat, cât și de al treile, care este în prezent în Spitalul Județean Constanța. Le vom asigura tot suportul. Suntem în contact direct cu medicii curanți și familiile acestora", spune Gina Cruceru, director Resurse Umane în cadrul în cadrul Rompetrol – KMG International.Ea spune că toate costurile cu spitalizarea sunt asigurate de companie, iar transportul în Germania a fost asigurat de autorități."Ambii colegi sunt stabili, așa cum au fost și în ultimele 24 de ore", menționează Cruceru.O explozie urmată de incendiu s-a produs, vineri, la Rafinăria Petromidia din Năvodari. O persoană a murit, iar alte cinci au fost rănite.